ddrg/super_eurlex huggingface dataset:
o stališču, ki se v imenu Evropske unije sprejme v Pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani, glede nadomestitve Protokola 4 k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se v zvezi s pravili o poreklu sklicuje na Regionalno konvencijo o panevro-mediteranskih preferencialnih pravilih o poreklu

Osnutek

SKLEP št. … PRIDRUŽITVENEGA SVETA EU-TUNIZIJA

z dne

o nadomestitvi Protokola 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani, o opredelitvi pojma „izdelki s poreklom“ in načinih upravnega sodelovanja

PRIDRUŽITVENI SVET EU-TUNIZIJA JE –

ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani, zlasti člena 29 Sporazuma,

ob upoštevanju Protokola 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o opredelitvi pojma „izdelki s poreklom“ in načinih upravnega sodelovanja,

ob upoštevanju naslednjega:

(1)Člen 29 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani (v nadaljnjem besedilu: Sporazum) se sklicuje na Protokol 4 k Sporazumu (v nadaljnjem besedilu: Protokol 4), ki določa pravila o poreklu blaga ter predpisuje kumulacijo porekla med Evropsko unijo, Tunizijo in drugimi pogodbenicami Konvencije.

(2)Člen 39 Protokola 4 določa, da lahko Pridružitveni svet iz člena 78 Sporazuma odloči, da bo spremenil določbe tega protokola.

(3)Regionalna konvencija o panevro-mediteranskih preferencialnih pravilih o poreklu (v nadaljnjem besedilu: Konvencija) je namenjena nadomestitvi protokolov o pravilih o poreklu, ki trenutno veljajo med državami panevro-mediteranskega območja, z enim zakonodajnim aktom.

(4)Evropska unija in Tunizija sta Konvencijo podpisali 15. junija 2011 oziroma 16. januarja 2013.

(5)Evropska unija in Tunizija sta deponirali listini o sprejetju pri depozitarju Konvencije 26. marca 2012 oziroma 21. novembra 2014. Zato je Konvencija v skladu z njenim členom 10(3) za Evropsko unijo in Tunizijo začela veljati 1. maja 2012 oziroma 1. januarja 2015.

(6)Protokol 4 bi bilo zato treba nadomestiti z novim protokolom, ki se sklicuje na Konvencijo –

SPREJEL NASLEDNJI SKLEP:

Člen 1

Protokol 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Tunizijo na drugi strani o opredelitvi pojma „izdelki s poreklom“ in načinih upravnega sodelovanja se nadomesti z besedilom iz Priloge k temu sklepu.

Člen 2

Ta sklep začne veljati na dan sprejetja.

Uporablja se od ….
[pic] | KOMISIJA EVROPSKIH SKUPNOSTI |

Bruselj, 17.11.2009

COM(2009)638 konč.

Predlog

UREDBA SVETA

o razveljavitvi Uredbe (ES) št. 1859/2005 o uvedbi nekaterih omejevalnih ukrepov v zvezi z Uzbekistanom

OBRAZLOŽITVENI MEMORANDUM

1. Svet je 14. novembra 2005 sprejel Uredbo (ES) št. 1859/2005 o uvedbi nekaterih omejevalnih ukrepov v zvezi z Uzbekistanom.

2. Ta uredba je bila sprejeta na podlagi Skupnega stališča 2005/792/SZVP z istega dne. Zadevni omejevalni ukrepi so bili podaljšani s skupnimi stališči 2006/787/SZVP, 2007/734/SZVP in 2008/843/SZVP, 13. novembra 2009 pa bodo prenehali veljati.

3. Svet je 27. oktobra 2009 sklenil, da ne bo več podaljšal veljavnosti ukrepov.

4. Komisija zato predlaga, da se Uredba (ES) št. 1859/2005 s 14. novembrom 2009 razveljavi.

Predlog

UREDBA SVETA

o razveljavitvi Uredbe (ES) št. 1859/2005 o uvedbi nekaterih omejevalnih ukrepov v zvezi z Uzbekistanom

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti ter zlasti člena 60(1) in člena 301 Pogodbe,

ob upoštevanju Skupnega stališča Sveta 2007/734/SZVP z dne 13. novembra 2007 o omejevalnih ukrepih proti Uzbekistanu[1], kakor je bil spremenjen in podaljšan s Skupnim stališčem 2008/843/SZVP[2],

ob upoštevanju predloga Komisije,

ob upoštevanju naslednjega:

5. Uredba Sveta (ES) št. 1859/2005 z dne 14. novembra 2005 o uvedbi nekaterih omejevalnih ukrepov v zvezi z Uzbekistanom[3] prepoveduje prodajo, dobavo, prenos in izvoz opreme, ki jo je mogoče uporabiti za notranjo represijo, v Uzbekistan ter zagotavljanje določenih oblik financiranja, finančne pomoči in tehnične pomoči kateri koli fizični ali pravni osebi, organizaciji ali organu v Uzbekistanu ali za uporabo v njem.

6. Svet je 27. oktobra 2009 sklenil, da veljavnosti omejevalnih ukrepov proti Uzbekistanu, kot so določeni v Skupnem stališču 2007/734/SZVP in spremenjeni s Skupnim stališčem 2008/843/SZVP, po prenehanju njihove veljavnosti 13. novembra 2009 ne podaljša.

7. Zato je primerno razveljaviti Uredbo (ES) št. 1859/2005 z dnem prenehanja veljavnosti omejevalnih ukrepov, določenih v Skupnem stališču 2007/734/SZVP –

SPREJEL NASLEDNJO UREDBO:

Člen 1

Uredba (ES) št. 1859/2005 se razveljavi.

Člen 2

Ta uredba začne veljati dan po objavi v Uradnem listu Evropske unije .

Uporablja se od 14. novembra 2009.

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik […]

[1] UL L 295, 14.11.2007, str. 34.

[2] UL L 300, 11.11.2008, str. 55.

[3] UL L 299, 16.11.2005, str. 23.
[pic] | KOMISIJA EVROPSKIH SKUPNOSTI |

Bruselj, 2.12.2008

COM(2008) 834 konč.

Osnutek spremembe Medinstitucionalnega sporazuma z dne 17. maja 2006 med Evropskim parlamentom, Svetom in Komisijo

o proračunski disciplini in dobrem finančnem poslovodenju

(predložila Komisija)

OBRAZLOŽITVENI MEMORANDUM

Najnovejši razvoj cen hrane in blaga je razlog za zaskrbljenost, še zlasti v zvezi s posledicami za države v razvoju. Komisija je predlagala vzpostavitev novega instrumenta za hitro odzivanje na hitro naraščajoče cene hrane v državah v razvoju (COM(2008) 0450 – 2008/0149(COD).

Ob proučitvi možnosti za prerazporeditev odhodkov v okviru razdelka 4 kot tudi možne uporabe vseh drugih razpoložljivih instrumentov (instrumenta za stabilnost, instrumenta prilagodljivosti) je bilo ugotovljeno, da je rezerva za nujno pomoč primerna za financiranje instrumenta.

Ker preostali znesek rezerve za nujno pomoč iz proračuna za leto 2008 ne zadošča za pokritje potreb instrumenta za hrano, je potrebno povečanje, da bo lahko rezerva za nujno pomoč prispevala k financiranju instrumenta za hrano.

Letni znesek rezerve za nujno pomoč v stalnih cenah znaša 221 milijonov EUR za obdobje trajanja finančnega okvira. Svet in Parlament sta se sporazumela, da ga je treba izključno in izjemoma za leto 2008 povečati na 479 218 milijonov EUR (v tekočih cenah).

Zato je treba ustrezno spremeniti točko 25 Medinstitucionalnega sporazuma, ki določa letni znesek rezerve za nujno pomoč.

Osnutek spremembe Medinstitucionalnega sporazuma z dne 17. maja 2006 med Evropskim parlamentom, Svetom in Komisijo

o proračunski disciplini in dobrem finančnem poslovodenju

Evropski parlament, Svet Evropske unije in Komisija Evropskih skupnosti so se –

ob upoštevanju naslednjega:

(1) Najnovejši razvoj cen hrane in blaga je razlog za zaskrbljenost, še zlasti v zvezi s posledicami za države v razvoju. Komisija je predlagala vzpostavitev novega instrumenta za hitro odzivanje na hitro naraščajoče cene hrane v državah v razvoju[1], obe veji proračunskega organa pa sta se na usklajevalnem sestanku 21. novembra 2008 sporazumeli o tem, da bo del sredstev za financiranje tega instrumenta prispevala rezerva za nujno pomoč.

(2) Ker preostali znesek rezerve za nujno pomoč iz proračuna za leto 2008 ne zadošča za pokritje potreb instrumenta za hrano, je potrebno povečanje, da bo lahko rezerva za nujno pomoč prispevala k financiranju instrumenta za hrano.

(3) V teh izjemnih razmerah je potrebno, da se rezerva za nujno pomoč izključno in izjemoma za leto 2008 poveča na 479 218 milijonov EUR v tekočih cenah.

(4) Točko 25 Medinstitucionalnega sporazuma o proračunski disciplini in dobrem finančnem poslovodenju je zato treba ustrezno spremeniti –

dogovorili o naslednjem:

V točki 25 se prvemu pododstavku doda naslednji stavek:

„Ta znesek se za leto 2008 izjemoma poveča na 479 218 milijonov EUR v tekočih cenah.“

V Bruslju,

Za Evropski parlament Za Svet Za Komisijo

Predsednik Predsednik Predsednik

[1] (COM(2008) 0450 – 2008/0149(COD).
[pic] | KOMISIJA EVROPSKIH SKUPNOSTI |

Bruselj, 17.7.2008

COM(2008) 487 konč.

2006/0129 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES glede druge obravnave Evropskega parlamenta z namenom sprejetja predloga

DIREKTIVE EVROPSKEGA PARLAMENTA IN SVETA o okoljskih standardih kakovosti na področju vodne politike in spremembi direktiv 82/176/EGS, 83/513/EGS, 84/156/EGS, 84/491/EGS, 86/280/EGS in 2000/60/ES

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0129 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES glede druge obravnave Evropskega parlamenta z namenom sprejetja predloga

DIREKTIVE EVROPSKEGA PARLAMENTA IN SVETA o okoljskih standardih kakovosti na področju vodne politike in spremembi direktiv 82/176/EGS, 83/513/EGS, 84/156/EGS, 84/491/EGS, 86/280/EGS in 2000/60/ES

(Besedilo velja za EGP)

1. OZADJE

Postopek

Komisija je 17. junija 2006 predložila predlog Direktive Evropskega parlamenta in Sveta o okoljskih standardih kakovosti na področju vodne politike za sprejetje s postopkom soodločanja, kakor je določeno v členu 251 Pogodbe ES.

Evropski ekonomsko-socialni odbor je predložil svoje mnenje 15. februarja 2007.

Evropski parlament je sprejel svoje stališče na prvi obravnavi 22. maja 2007.

Svet je sprejel svoje skupno stališče 20. decembra 2007.

Evropski parlament je sprejel svoje stališče na drugi obravnavi 17. junija 2008.

2. CILJ PREDLOGA KOMISIJE

Predlog Komisije za direktivo o okoljskih standardih kakovosti na področju vodne politike („Direktiva o prednostnih snoveh“) je „hčerinska direktiva“ Okvirne direktive o vodah (2000/60/ES[1]). Namen tega predloga je:

- določiti okoljske standarde kakovosti za 33 prednostnih in prednostnih nevarnih snovi (na podlagi člena 16(7) Okvirne direktive o vodah),

- razveljaviti 5 starih direktiv (na podlagi pregleda, predpisanega v členu 16(10) Okvirne direktive o vodah) in

- pregledati seznam prednostnih nevarnih snovi (na podlagi Odločbe št. 2455/2001/ES Evropskega parlamenta in Sveta[2]).

3. PRIPOMBE KOMISIJE

3.1 Splošno

Na plenarnem zasedanju 17. junija 2008 je Evropski parlament sprejel kompromisni sveženj 18 sprememb (označenih s številkami od 41 do 58), ki je bil dogovorjen s Svetom, da se doseže soglasje ob drugi obravnavi.

Te spremembe se nanašajo predvsem na naslednje:

- Dodane obveznosti poročanja glede ukrepov, sprejetih za zmanjšanje obsega območij mešanja.

- Vključitev usedlin in živih organizmov v popis emisij, izpustov in uhajanja.

- Razvijanje tehničnih smernic s komitologijo za območja mešanja in popise.

- Člen o poročanju in pregledu.

- Člen o prihodnji reviziji Priloge X k Okvirni direktivi o vodah.

- Spremembe več uvodnih izjav.

Komisija sprejme vse te spremembe, saj so v skladu s splošnim namenom in splošnimi značilnostmi predloga.

3.2 Spremenjeni predlog

V skladu s členom 250(2) Pogodbe ES Komisija spremeni svoj predlog, kot je navedeno zgoraj.

[1] UL L 327, 22.12.2000, str. 1–73.

[2] UL L 331, 15.12.2001, str. 1–5.
[pic] | KOMISIJA EVROPSKIH SKUPNOSTI |

Bruselj, 16.11.2006

COM(2006) 718 končno

2004/0001 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede predlogaDIREKTIVE EVROPSKEGA PARLAMENTA IN SVETA

O STORITVAH NA NOTRANJEM TRGU

O SPREMEMBI PREDLOGA KOMISIJE

v skladu s členom 250(2) Pogodbe ES

2004/0001 (COD)

MNENJE KOMISIJEv skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament, glede predlogaDIREKTIVE EVROPSKEGA PARLAMENTA IN SVETA

O STORITVAH NA NOTRANJEM TRGU

(Besedilo velja za EGP)

1. Uvod

Točka (c) tretjega pododstavka člena 251(2) Pogodbe ES določa, da Komisija da mnenje o spremembah, ki jih je Evropski parlament predlagal ob drugi obravnavi. Mnenje Komisije o 3 spremembah, ki jih je predlagal Parlament, je navedeno spodaj.

2. OZADJE

PREDLOžITEV PREDLOGA EVROPSKEMU PARLAMENTU IN SVETU (DOKUMENT COM(2004) 2 KONč. – 2004/0001 (COD)): | 6. 2. 2004 |

MNENJE EVROPSKEGA EKONOMSKO-SOCIALNEGA ODBORA: | 9. 2. 2005 |

MNENJE ODBORA REGIJ: | 29. 9. 2004 |

MNENJE EVROPSKEGA PARLAMENTA (PRVA OBRAVNAVA): | 16. 2. 2006 |

PREDLOžITEV SPREMENJENEGA PREDLOGA: | 6. 4. 2006 |

SPREJETJE SKUPNEGA STALIščA S KVALIFICIRANO VEčINO: | 24. 7. 2006 |

MNENJE EVROPSKEGA PARLAMENTA (DRUGA OBRAVNAVA): | 15. 11. 2006 |

3. CILJ PREDLOGA KOMISIJE

Komisija želi s predlogom:

- izboljšati temelje za gospodarsko rast in zaposlovanje v EU;

- uresničiti dejanski notranji trg storitev z odpravo pravnih in upravnih ovir pri razvoju storitvenih dejavnosti;

- okrepiti pravice potrošnikov in uporabnikov storitev;

- vzpostaviti pravno zavezujoče obveznosti za učinkovito upravno sodelovanje med državami članicami.

4. Mnenje Komis ije o spremembah Evropskega parlamenta

Parlament je ob svoji drugi obravnavi sprejel 3 spremembe skupnega stališča Sveta. Te uvajajo spremembe k nekaterim komitološkim vidikom besedila in ne vplivajo na vsebino ali načela skupnega stališča in spremenjenega predloga Komisije. Po medinstitucionalnih stikih Komisija sprejema vse 3 spremembe .

Te spremembe so naslednje:

Sprememba 40 – Člen 23(4) Zavarovanje poklicne odgovornosti in jamstva

Ta sprememba s sklicevanjem na člen 40(2a) namesto regulativnega postopka predvideva regulativni postopek s pregledom za možnost določitve skupnih meril za določanje, kaj je glede na naravo in obseg tveganja primerno za namene zavarovanja poklicne odgovornosti ali jamstva.

Sprememba 41 – Člen 36 Izvedbeni ukrepi

Ta sprememba s sklicevanjem na člen 40(2a) namesto regulativnega postopka predvideva regulativni postopek s pregledom za določanje rokov, ki jih morajo države članice upoštevati v določenih primerih upravnega sodelovanja.

Sprememba 42 – Člen 40(2a) Komitologija

Ta sprememba regulativnemu postopku dodaja regulativni postopek s pregledom ter je s sklicevanjem na člen 23(4) in člen 36 podlaga za uvedbo regulativnega postopka s pregledom v teh členih.

5. Sklep

V skladu s členom 250(2) Pogodbe ES Komisija spremeni svoj predlog kot je navedeno zgoraj.
[pic] | KOMISIJA EVROPSKIH SKUPNOSTI |

Bruselj, 14.6.2006

COM(2006) 306 konč.

Predlog

SKLEP SVETA

o podpisu Sporazuma o ribolovu za južni Indijski ocean v imenu Evropske skupnosti

(predložila Komisija)

OBRAZLOŽITVENI MEMORANDUM

Leta 2000 so ribiške države južnega Indijskega oceana skupaj z Organizacijo Združenih narodov za prehrano in kmetijstvo sprožile pobudo za začetek ustanavljanja nove regionalne ribiške organizacije (Sporazum o ribolovu za južni Indijski ocean). Novembra leta 2000 je Svet pooblastil Komisijo, da v imenu Skupnosti sodeluje pri pogajanjih o tem sporazumu.

Na peti medvladni konferenci, ki je aprila leta 2005 potekala v Mombasi v Keniji, so zainteresirane stranke dosegle okvirni sporazum o osnutku. To besedilo je od tedaj pregledala skupina urednikov. Končno besedilo naj bi bilo pripravljeno v prvi polovici leta 2006 in bo nato kmalu zatem na voljo za podpis na diplomatski konferenci.

Evropska skupnost ima ribiške interese v južnem Indijskem oceanu in je tudi obalna država v imenu otoka Reunion. Skupnost je zato dolžna, da v okviru pogojev Konvencije Združenih narodov o pomorskem mednarodnem pravu sodeluje z drugimi zainteresiranimi strankami pri upravljanju in ohranjanju regionalnih virov.

Skupnost je v tem procesu sodelovala od začetka ter v njem imela dejavno in konstruktivno vlogo. Od leta 2004 dalje je predsedovala medvladni konferenci in imela dejavno vlogo pri pripravi osnutka Sporazuma.

Predlog

SKLEP SVETA

o podpisu Sporazuma o ribolovu za južni Indijski ocean v imenu Evropske skupnosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije[1],

ob upoštevanju naslednjega:

(1) Skupnost je pristojna za sprejemanje ukrepov za ohranjanje in upravljanje ribolovnih virov ter za sklepanje sporazumov z drugimi državami in mednarodnimi organizacijami.

(2) Skupnost je pogodbenica Konvencije Združenih narodov o pomorskem mednarodnem pravu, ki od vseh članic mednarodne skupnosti zahteva, da sodelujejo pri upravljanju in ohranjanju morskih bioloških virov.

(3) Skupnost in njene države članice so ratificirale Sporazum o uporabi določb Konvencije Združenih narodov o pomorskem pravu z dne 10. decembra 1982 glede ohranjanja in upravljanja čezconskih staležev rib in izrazito selivskih staležev rib.

(4) Peta medvladna konferenca strank, zainteresiranih za prihodnji Sporazum o ribolovu za južni Indijski ocean, je predložila osnutek Sporazuma.

(5) Skupnost lovi staleže na ustreznem območju in v njenem interesu je imeti učinkovito vlogo pri izvajanju Sporazuma. Zato je treba Sporazum podpisati –

SKLENIL:

Člen 1

Podpis Sporazuma o ribolovu za južni Indijski ocean je odobren v imenu Skupnosti ob upoštevanju Sklepa Sveta o sklenitvi navedenega sporazuma.

Besedilo Sporazuma je priloženo.

Člen 2

Predsednik Sveta je pooblaščen, da določi osebo (osebe) s pooblastilom za podpis Sporazuma v imenu Skupnosti ob njegovi sklenitvi.

V Bruslju,

Za Svet

Predsednik

[1] UL C […], […], str. […].
[pic] | KOMISIJA EVROPSKIH SKUPNOSTI |

Bruselj, 18.05.2005

KOM(2005) 194 končno

2005/0094 (CNS)

Predlog

UREDBA SVETA

o spremembi Uredbe (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

(predložena s strani Komisije)

OBRAZLOŽITVENI MEMORANDUM

Člen 11(6) Uredbe (EGS) št. 2092/91 določa, da lahko do 31. decembra 2005 pristojni organi držav članic izdajo dovoljenje za trženje proizvodov, uvoženih iz tretjih držav, ki niso na seznamu iz odstavka 1(a) tega člena.

Komisija je v svojem sporočilu Svetu in Evropskemu parlamentu z dne 10. junija 2004 o Evropskem akcijskem načrtu za ekološko hrano in kmetijstvo napovedala, da bo predlagala spremembo Uredbe (EGS) št. 2092/91 in sicer zamenjavo trenutnih odstopanj za uvoz z novim stalnim sistemom, ki bo uporabljal ocene tehnične ustreznosti, izvedene s strani organov, ki jih bo v ta namen pooblastila Komisija.

Za razvoj in vzpostavitev tega novega stalnega sistema je potrebno dovolj časa. Medtem pa trgovina z ekološkimi proizvodi ne sme biti po nepotrebnem ovirana, zato je treba obstoječe prehodne ukrepe podaljšati za eno leto.

Ukrep nima nobenih finančnih posledic za proračun Skupnosti.

2005/0094 (CNS)

Predlog

UREDBA SVETA

o spremembi Uredbe (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije,[1]

ob upoštevanju mnenja Evropskega parlamenta,[2]

ob upoštevanju naslednjega:

(1) Člen 11(6) Uredbe Sveta (EGS) št. 2092/91[3] določa, da lahko do 31. decembra 2005 pristojni organi držav članic izdajo dovoljenje za trženje proizvodov, uvoženih iz tretjih držav, ki niso na seznamu iz odstavka 1(a) tega člena.

(2) Komisija je v svojem sporočilu Svetu in Evropskemu parlamentu z dne 10. junija 2004 o Evropskem akcijskem načrtu za ekološko hrano in kmetijstvo[4] napovedala, da bo predlagala spremembo Uredbe (EGS) št. 2092/91 in sicer zamenjavo trenutnih nacionalnih odstopanj za uvoz z novim stalnim sistemom, ki bo uporabljal ocene tehnične ustreznosti, izvedene s strani organov, ki jih bo v ta namen pooblastila Komisija.

(3) Za razvoj in vzpostavitev tega novega stalnega sistema je potrebno dovolj časa.

(4) Medtem pa trgovina z ekološkimi proizvodi ne sme biti po nepotrebnem ovirana, zato je treba obstoječe prehodne ukrepe podaljšati za eno leto.

(5) Uredbo (EGS) št. 2092/91 je zato treba ustrezno spremeniti –

SPREJEL NASLEDNJO UREDBO:

Člen 1

V prvem pododstavku člena 11(6)(a) Uredbe (EGS) št. 2092/91 se datum „31. december 2005“ nadomesti z datumom „31. december 2006“.

Člen 2

Ta uredba začne veljati sedmi dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL C […] […], str. […]

[2] UL C […] […], str. […]

[3] UL L 198, 22.7.1991, str. 1. Uredba, kakor je bila nazadnje spremenjena z Uredbo Komisije (ES) št. 2254/2004 (UL L 385, 29.12.2004, str. 20).

[4] COM(2004) 415 konč.
Bruselj, 10.12.2004

KOM(2004) 797 končno

Predlog

UREDBA SVETA

o spremembi Uredbe (ES) št. 2287/2003 o določitvi ribolovnih možnosti za sled v Baltskem morju

(predložena s strani Komisije)

OBRAZLOŽITVENI MEMORANDUM

Z Uredbo Sveta (ES) št. 2287/2003 so določene ribolovne možnosti za leto 2004 in z njimi povezani pogoji za nekatere staleže rib in skupine staležev v vodah Skupnosti kot tudi za plovila Skupnosti v vodah, kjer se zahtevajo ribolovne omejitve.

Po sprejetju priporočila Mednarodne ribiške komisije za Baltsko morje septembra 2004 je potrebna sprememba Uredbe, da se v Upravni enoti 3 povečajo ribolovne možnosti sledu za 10 000 ton.

Svet je naprošen, da ta predlog čimprej sprejme, da bodo lahko ribiči načrtovali svoje aktivnosti za to ribolovno sezono.

Predlog

UREDBA SVETA

o spremembi Uredbe (ES) št. 2287/2003 o določitvi ribolovnih možnosti za sled v Baltskem morju

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2371/2002 z dne 20. decembra 2002 o ohranjanju in trajnostnem izkoriščanju ribolovnih virov v okviru skupne ribiške politike[1] in zlasti člena 20(1) Uredbe,

ob upoštevanju predloga Komisije,

ob upoštevanju naslednjega:

(1) Mednarodna ribiška komisija za Baltsko morje (IBSFC) je septembra 2004 sprejela priporočilo za povečanje ribolovnih možnosti sledu za 10 000 ton v Upravni enoti 3. V pravnem redu Skupnosti je treba zagotoviti izvajanje tega priporočila.

(2) Uredba Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova[2], se torej ustrezno spremeni –

SPREJEL NASLEDNJO UREDBO:

Člen 1

Priloga IA k Uredbi (ES) št. 2287/2003 se spremeni v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

V Prilogi IA k Uredbi (ES) št. 2287/2003

se vpis v zvezi z vrsto sled v Upravni enoti 3 nadomesti z naslednjim:

+++++ TABLE +++++

»

[1] UL L 358, 31.12.2002, str. 59.

[2] UL L 344, 31.12.2003. str. 1. Uredba, kakor je bila nazadnje spremenjena z Uredbo Komisije (ES) št. 1645/2004 (UL L 296, 21.9.2004, str. 3).